Diari Oficial de la Generalitat Valenciana


Sumari del DOGV 4938, del 03-02-2005 (2005/815)

RESOLUCIÓ de 25 de gener de 2005, del director general d'Administració Local, per la qual es dóna publicitat a la convocatòria i a les bases per a la provisió pel sistema de lliure designació del lloc d'intervenció de l'Ajuntament de València.
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4938

Data del DOGV
:   03-02-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/815


Data del document
:   25-01-2005

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * València
    * concurs administratiu
    * professió administrativa
    * comptable
    * administració local

RESOLUCIÓ de 25 de gener de 2005, del director general d'Administració Local, per la qual es dóna publicitat a la convocatòria i a les bases per a la provisió pel sistema de lliure designació del lloc d'intervenció de l'Ajuntament de València. [2005/M815]
  
Efectuada per la Junta de Govern Local de l'Ajuntament de València la convocatòria per a la provisió pel sistema de lliure designació del lloc d'intervenció de l'esmentada Corporació, i aprovades les seues bases, en sessió celebrada el 17 de desembre de 2004, de conformitat amb el que disposen l'article 99.2 de la Llei 7/1985, de 2 d'abril, Reguladora de les Bases de Règim Local; l'article 28 del Reial Decret 1.732/1994, de 29 de juliol, i l'article 3.1 del Decret 159/1997, de 29 d'abril, del Govern Valencià, resolc:
  
Primer
  
Donar publicitat a la convocatòria per a la provisió pel sistema de lliure designació del lloc d'intervenció de l'Ajuntament de València, i a les bases que han de regir-la i que es relacionen en l'annex de la present resolució.
  
Segon
  
La convocatòria i les seues bases, a què es refereix aquesta resolució, podran ser impugnades a partir de la publicació del seu extracte en el Boletín Oficial del Estado, segons el que disposen la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i també la Llei 29/1998, de 13 de juliol, Reguladora de la Jurisdicció Contenciosa Administrativa.
  
València, 25 de gener de 2005.- El director general d'Administració Local: José Blas Molés Alagarda.
  
ANNEX
  
Bases que han de regir la convocatòria per a la provisió reglamentària del lloc de treball d'intervenció de l'Ajuntament de València, entre funcionaris d'administració local amb habilitació de caràcter nacional, subescala d'intervenció tresoreria, categoria superior, sense perjudici del que preveu la disposició transitòria primera 2 e), del Reial Decret 1.174/1987, de 18 de setembre.
  
Primera. Objecte
  
Les presents bases tenen com a objecte regir la convocatòria a efectuar per la Junta de Govern Local per a cobrir, pel sistema previst en l'article 99.2 de la Llei 7/1985, de 2 d'abril, Reguladora de les Bases del Règim Local, segons redacció donada per la Llei 10/1993 (BOE de 22 d'abril), i articles 27 i següents del Reial Decret 1.732/94, de 29 de juliol, sobre Provisió de Llocs de Treball dels Funcionaris d'Administració Local amb Habilitació de Caràcter Nacional, segons la redacció atorgada pel Reial Decret 834/2003, de 27 de juny (BOE de 9 de juliol); el següent lloc reservat a funcionaris d'administració local amb habitació de caràcter nacional:
  
Denominació Classe
  
Intervenció General Municipal Primera
  
Segona. Característiques del lloc
  
1. El lloc a cobrir es troba inclòs en la relació de llocs de treball aprovada per la corporació i publicada en el Butlletí Oficial de la Província de València número 309, de 30 de desembre de 2003, i completada amb la publicació efectuada en aqueix mateix Diari Oficial de la Generalitat Valenciana número 25, de 30 de gener de 2004.
  
2. El complement de destinació assignat a tal lloc és el corresponent al nivell 30 i el seu sistema de provisió el de lliure designació; aspectes recollits en la referida relació de llocs.
  
3. El complement específic anual fixat per al lloc està concretat, per a 2004, en 43.737,96 euros.
  
Tercera. Requisits
  
1. Serà requisit per a concórrer a la convocatòria, i poder exercir el lloc, en el cas de ser nomenat, estar integrat en la subescala d'intervenció tresoreria, categoria superior.
  
2. No obstant això, també podran concórrer els interventors no integrats, en atenció a allò que ha sigut prescrit per la disposició transitòria primera núm. 2 e) del Reial Decret 1.174/87, de 18 de setembre, sobre Règim Jurídic dels Funcionaris d'Administració Local, amb Habilitació de Caràcter Nacional.
  
Quarta. Convocatòria
  
1. La convocatòria serà aprovada per la Junta de Govern Local i tramesa a la Conselleria de Justícia i Administracions Públiques, Direcció General d'Administració Local, per a la seua íntegra publicació en el Diari Oficial de la Generalitat Valenciana i tramesa a la Direcció General de la Funció Pública del Ministeri per a les Administracions Públiques, la qual disposarà la publicació en extracte de la convocatòria en el Boletín Oficial del Estado.
  
Cinquena. Sol·licituds
  
1. Les sol·licituds es dirigiran a l'Alcaldia Presidència dins els 15 dies naturals següents al de la publicació de l'extracte de la Convocatòria en el Boletín Oficial del Estado.
  
2. A més del contingut mínim previst en l'article 70.1 de la Llei 30/1992, de Règim Jurídic de les Administracions Públiques i del Procediment Administratiu Comú, en la sol·licitud haurà d'indicar-se el número de registre personal, la situació administrativa en què es trobe la persona sol·licitant, i també la seua destinació.
  
3. A la instància s'acompanyarà la documentació que, a judici de la persona sol·licitant, es considere pertinent amb vista a demostrar la seua idoneïtat per a ocupar el lloc convocat.
  
Sisena. Nomenament
  
1. Conclòs el termini de presentació de sol·licituds i previs els informes de Secretaria i altres que es considere demanar, la Junta de Govern Local procedirà, si fa el cas, i prèvia constatació de la concurrència dels requisits exigits en aquestes bases, a dictar l'acord corresponent en el termini d'un mes.
  
2. L'acord serà suficientment motivat i inclourà, en tot cas, la concurrència dels requisits exigits, així com els criteris aplicats sobre la idoneïtat de l'aspirant nomenat. Del referit Acord es traslladarà a la Direcció General d'Administració Local de la Generalitat Valenciana i a la Direcció General de la Funció Pública del Ministeri per a les Administracions Públiques, òrgan a què correspondrà l'anotació al registre corresponent i la seua publicació en el Boletín Oficial del Estado.
  
Setena. Presa de possessió
  
Els terminis possessoris seran els mateixos que els establerts per als funcionaris amb habilitació nacional nomenats, en virtut del procediment de concurs.
  
Huitena. Normativa supletòria
  
En allò no previst per les presents bases, s'aplicarà el capítol V del Reial Decret 1.732/94, de 29 de juliol, i les prescripcions corresponents del Reglament General d'Ingrés del Personal al Servei de l'Administració General de l'Estat i de Provisió de Llocs de Treball i Promoció Professional dels Funcionaris Civils de l'Administració General de l'Estat, aprovat pel Reial Decret 364/1995, de 10 de març.
  
Novena. Impugnació
  
Contra les presents bases, que són definitives en via administrativa, i de conformitat amb el que estableixen la Llei Reguladora del Règim Jurídic de les Administracions Públiques i del Procediment Administratiu Comú i la Llei Reguladora de la Jurisdicció Contenciosa Administrativa, podran els interessats interposar un dels recursos següents:
  
A) Amb caràcter potestatiu, recurs de reposició, davant del mateix òrgan que va dictar l'acte recorregut en el termini d'un mes, comptador des de l'endemà de la publicació en extracte de la convocatòria en el Boletín Oficial del Estado.
  
Si transcorre un mes des de l'endemà de la interposició del recurs de reposició, sense que aquest haja sigut resolt, es podrà entendre que ha sigut desestimat i interposar recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de sis mesos.
  
B) Recurs contenciós administratiu davant del Jutjat Contenciós Administratiu de València, que per orde de repartiment corresponga, dins del termini de dos mesos des de l'endemà de la publicació en extracte de la convocatòria en el Boletín Oficial del Estado.
  
Tot això, sense perjudici que es puga exercitar qualsevol altre recurs o acció que s'estime procedent.